«Chelsi» klubi amerikalik yarimhimoyachi Kristian Pulishichni tanishtirdi. 20 yoshli futbolchi «Chelsi» futbolkasi bilan «Stemford Brij» stadionida suratga tushdi. Pulishich qishda «Borussiya» D klubidan 64 million yevro evaziga xarid qilindi, ammo mavsum oxiriga qadar jamoasida ijarada qoldirildi. Bu mavsumda futbolchi Bundesligada 20ta o‘yinda maydonga tushib, 4ta gol urgan va shuncha golga hammualliflik qilgan. Shuningdek, Chempionlar Ligasining 7ta o‘yinida 1ta gol urgan. Uning shartnomasi 2024 yilgacha amal qiladi.